Document ID: /fineweb-2-swissfilter-quality_10-filterrobots/filtered/01798.jsonl.gz/1170

Y bi d’r Dr. FMH und das isch d‘ Schweschter Gundula
sy kunnt us Therwil das liggt im Baselland
und syy git mer jede Morge d‘Hand
Si, dr Unterschiid vom Bob Dylan zue mir dä isch ganz glai
baidi sin über 70 und baidi hän kurzi Bai
au mache mir uf dr Bihni die gliche Kapriole
aber dr Nobälbriis, dä wär ych go hole!
aber är mit sine churze Bei
chem us Stockholm nie mee hei
Si, nach em Abstieg vom FC Züri isch em Presidänt dr Bluetdruck explodiert
drum han ych dr Canepa mit Bluetegel therapiert.
Aber kai Bluetegel het, ych find’s verschisse
freywillig in dä Zürcher bisse!
Si, mi Gundula schwäbt sit Wuche in andere Sphäre
sit si sich nur no vegan tuet ernähre
doch jetzt weigeret si sich au no, dä Radiesli-Drache
Röntgebilder vo Niere und Läbere z mache
Si, dr Baschi Dürr ergläärt mir am e Wahl-Apéro
"ych ha mit so Strich markiert, wo die Proschtituierte jetz mien aanestoh!"
Si, und jetzt behauptet doch dä Kärli no unumwunde
är haig dr Stroossestrich erfunde!
Si, in Zuekunft wird d Menschhait, het mir ä Kollega erglärt
vo Inseggte, Würmer und Maade ernährt
also jetzt lueg ych doch, ych alte Maa
e Bandwurm mit ganz andere Auge aa
Nach d’r OPE nämme die – jo läng mer s’Gwehr
dä Wurm mit heim im Töpperwehr
Si, ych ha ganz kurz e russischi Granggeschweschter gha
jä die het vyyl meh gschafft als mi Gundula
blöderwyys isch die, wo chrampft het fir Siibe
innere Doping-Kontrolle hange bliibe!
Däm syni Diagnose die glorryyche
kasch sithär mit russisch Roulette verglyyche!
Si, an däre Fuessball-EM het me dr Jogi Löw - ohjeh
mit sim glaine Jogi in de Hose spiile gseh!
Liebe Jogi, wenn s näggscht mool gnüblisch do unde dra
legg wenigschtens so Händschen aa!
und bim ume chnüble witter unde
het dä e Schwoobekäfer gfunde
Si, nach em Sytesprung isch dr Darbellay dr Dummi
und das alles wägeme blatzte Gummi
jä Si, dr Pariser haigs, het är mir glaggt
wiene Fuessball-Lybli an dr EM verjaggt!
ich hät em sone Hänsche gäh
dä hät er fünf mool chönne näh
Si, kenne Si en Arztghaimnis bhalte? Jä do bin y aber froh
dr Dieter Behring isch mit 50 Kilo Übergwicht in d Praxis ko.
Y ha nem ä Diät verschriibe, won ä bitz länger goht:
5 Joor Kischte bi Wasser und Brot!
är isch kuum in dr Kischte saperlott
sin au d Wärter scho bangrott!
Si, dr arbetsloos Mike Shiva – jä dien si nid lache
duet jetz fir mi medizinischi Berootig am Delifon mache.
Si, dä liist ihne us de Karte für numme 55 Franke
ob si s nägscht Johr an Fuesspilz erchranke
Si, dr Karli Odermatt isch aim in Arsch gfahre mit 30 Sache
und d Bolizey bringt mr dr Karli zem e Promille Mässig mache
doch vor em Bluet näh het de eifach soo
zum beruhige – e halbe Wisse gnoh
und denn isch folgendes passiert
s’Mässgrät isch grad explodiert
Si dr Kollega Morin haut mi im Zolli a - bi de Affe:
"Kan ych äggscht in mym Alter als Spital-Clown go schaffe?"
ich sag ihm denn liebe Morin Guy
als Gloon do miesst me lustig syy